Lasten Eurovision laulukilpailu 2015
Lasten Eurovision laulukilpailu 2015 järjestettiin 21. marraskuuta 2015 Bulgariassa. Bulgaria päätyi isännöimään kilpailua, kun edellisen vuoden voittajamaa Italia päätti olla järjestämättä tapahtumaa ja toiseksi tullut Bulgaria oli hakenut kilpailun järjestämisoikeuksia. Tämä oli ensimmäinen kerta, kun maa isännöi Eurovision-tapahtumia. Kilpailun juonsi Poli Genova, Bulgarian edustaja vuosien 2011 ja 2016 Eurovision laulukilpailuissa.